User:Millomi

Senkaku-konflikten

Selve Senkaku øygruppen ligger 170 km nord for den japanske øya Ishikagi, 170 km nord-øst for Taiwan og består av fem øyer, varierende i størrelse, og tre små holmer. Uosturi-shima, måler ca 4.3 kvadratkilometer i landareal og består av skog, og klipper. Selve landmassene har ikke verdi i seg selv og er for små, landskapet for bratt, og for dårlig beskyttet fra vær og vind til at permanent bebyggelse er mulig. Havområdene rundt derimot har mulige forekomster av olje og gass som følge av en rapport fremlagt av FN. I tillegg er det store ressurser av fisk som er blitt nyttet i tusenvis av år.

Øygruppen ble først beskrevet i bøker og reisedokumenter under det kinesiske mingdynastiet. Den største hovedøya hadde allerede da japansk navn «Uotsuri-shima» i tillegg til det kinesiske som ble gitt dem som en helhetlig gruppe. 14. januar 1895 under den Sino-japanske krigen, ble øyene offisielt innlemmet som en del av den japanske stat, som gav øyene fellesnavnet Senkaku. Grunnlaget var en undersøkelse som hadde pågått siden 1885, der det fremgikk at øyene hadde vært ubebodd, med ingen tegn til at Qing dynastiet hadde gjort krav på øyene.

Konflikten angående øyene, som ligger mellom Okinawa og Taiwan, begynte i 1969. FNs Økonomiske og sosiale kommisjon for Øst-Asia og Stillehavsområdet ESCAP eller UNESCAP fremla en rapport der det ble avdekket store muligheter for forekomster av olje og gassressurser i området. Da de fremla rapporten oppstod det diskusjoner mellom Kina, Taiwan, og Japan om hvem som hadde rett på disse områdene. På dette tidspunktet var øyene privateid av Koga Zenji.

På 1970-tallet solgte Koga Zenji, som da eide øyene privat, Senkaku øyene til Kuriharafamilien, som kom fra Saitama prefektur, som var familievenner. Forutsetningen var at Kuriharafamilien ikke skulle selge øyene videre med mindre det var til den japanske stat, eller offentlige organisasjoner.(Japan Times News, Masami Ito, mai 2012)

Japan har offisielt kontrollert øygruppen fra 1895 og til kapitulasjonen etter 2. verdenskrig. 25.desember 1953 ble U.S. Siviladministrasjon av Ryukyus erklæring 27 (USCAR 27) fremlagt, der geografiske grensene for Ryukyu-øyene som inkluderte Senkaku-øyene. Videre under amerikansk administrasjon av øyene, bygde den amerikanske marinen skytebaner på dem og betalte årlig leie på $ 11,000 til Jinji Koga. USA okkuperte Okinawa ble det tatt for gitt at Senkaku gikk inn under avtalen som gav USA administrasjon over Okinawa og Ryukyu. I 1972 ble avtalene skrevet om, og Japan fikk tilbake råderett over landområdene. Kinesiske myndigheter gikk ut og beskyldte Japan for å forsøke å røve til seg Senkaku øyene igjennom Okinawa Reversion Treaty. Senkaku var aldri nevnt. Både Kina og Taiwan, igjennom Kina, begynner å gjøre krav på områdene.

